पृथ्वी विज्ञान मंत्रालय
पश्चिमी हिमालयी क्षेत्र के ऊपर छिटपुट से व्यापक वर्षा का अनुमान
22 एवं 23 मार्च, 2021 को पश्चिमी हिमालयी क्षेत्र के ऊपर कहीं-कहीं भारी वर्षा/बर्फबारी की भी आशंका
21 मार्च, 2021 तक मध्य प्रदेश, विदर्भ और छत्तीसगढ़ में आंधी-तूफान, बिजली गरजने तथा तेज हवाओं  के साथ छिटपुट वर्षा की संभावना
अगले एक सप्ताह के दौरान देश में कड़ाके की गर्मी की स्थिति नहीं
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसारः
प्रमुख बातें-
सक्रिय पश्चिमी विक्षोभ तथा इससे जुड़े चक्रवाती परिसंचरण के प्रभाव के कारण 11 से 13 मार्च, 2021 के दौरान पश्चिमी हिमालयी क्षेत्र में हल्की से मामूली तथा छिटपुट स्थानों पर व्यापक वर्षा और समीपवर्ती मैदानी क्षेत्रों में हल्की छिटपुट वर्षा हुई। 12 मार्च, 2021 को जम्मू-कश्मीर में छिटपुट स्थानों पर भारी वर्षा भी हुई।
- देश के मध्य भागों में चक्रवाती परिसंचरण के कारण पिछले सप्ताह  के दौरान मध्य भारत में हल्की से मामूली छिटपुट वर्षा/गरज के साथ वर्षा हुई।
- पिछले सप्ताह के दौरान कुल मिलाकर भारत में वर्षा गतिविधि लंबी अवधि औसत  से 34 प्रतिशत नीचे रही। एक सघन पश्चिमी विक्षोभ के प्रभाव के कारण पश्चिमी हिमालयी क्षेत्र के ऊपर छिटपुट से व्यापक वर्षा और 21-24 मार्च, 2021 के दौरान उत्तर-पश्चिमी भारत के समीपवर्ती मैदानी क्षेत्रों में छिटपुट स्थानों पर हल्की से मामूली वर्षा होने का अनुमान है। 22 एवं 23 मार्च, 2021 को पश्चिमी हिमालयी क्षेत्र के ऊपर कहीं-कहीं भारी वर्षा/बर्फबारी की भी आशंका है।
- 21 मार्च, 2021 तक मध्य प्रदेश, विदर्भ और छत्तीसगढ़ में तूफान, बिजली कड़कने तथा तेज हवाओं  छिटपुट वर्षा की संभावना है। 18 एवं 19 मार्च को पश्चिमी मध्य प्रदेश और विदर्भ मेः 19 मार्च को पूर्वी मध्य प्रदेश में तथा 19 तथा 20 मार्च, 2021 को मराठवाड़ा तथा तेलंगाना में छिटपुट स्थानों पर ओलावृष्टि की आशंका है।
- अगले एक सप्ताह के दौरान देश में कड़ाके की गर्मी की स्थिति नहीं है।
अगले दो सप्ताह के लिए पूर्वानुमान
सप्ताह 1  तथा सप्ताह 2  के दौरान मौसम प्रणालियां तथा संबंधित वर्षा गतिविधियां।
सप्ताह 1 के लिए वर्षाः 
उत्तर पश्चिम तथा समीपवर्ती मध्य भारत और सुदूर दक्षिणी प्रायद्वीपीय भारत में सामान्य से अधिक वर्षा का अनुमानः उत्तरी प्रायद्वीपीय भारत के कई हिस्सों में सामान्य तथा सामान्य से अधिक वर्षा होने का अनुमान। देश के शेष भागों में सामान्य से कम वर्षा का अनुमान है। 
सप्ताह 2 के लिए वर्षाः 
- किसी सक्रिय पश्चिमी विक्षोभ की अनुपस्थिति के कारण, देश के उत्तरी भागों में सामान्य से कम वर्षा गतिविधि रहने का अनुमान है। बहरहाल, दक्षिणी प्रायद्वीप भारत में हवा की अनिरंतर स्थिति के कारण दक्षिणी प्रायद्वीपीय भारत में गरज के साथ वर्षा तथा बिजली कड़कने के साथ हल्की से मामूली वर्षा का अनुमान है। इस प्रकार वर्षा गतिविधि के उपर्युक्त क्षेत्र में सामान्य तथा सामान्य से अधिक रहने का अनुमान है। देश के शेष भागों में सामान्य से कम वर्षा का अनुमान है। 
सप्ताह 1 एवं 2 के लिए तापमानः 
- सप्ताह 1 के दौरान देश के शेष हिस्सों में अधिकतम तापमान में कोई उल्लेखनीय बदलाव नहीं।
- सप्ताह 2 के दौरान देश के अधिकांश हिस्सों में संभावित सूखे मौसम के कारण  अधिकतम तापमान के देश के ज्यादातर भागों में धीरे-धीरे बढ़ने का अनुमान है,इसलिए उत्तर-पश्चिम पूर्व एवं उत्तर-पूर्व भारत में सामान्य तथा सामान्य से ज्यादा अधिकतम तापमान रहने का अनुमान है। दक्षिण प्रायद्वीपीय एवं समीपवर्ती मध्य भारत में इनके सामान्य से 2-3 डिग्री सेल्सियस कम रहने का अनुमान है। 


https://m.youtube.com/watch?v=MLsE5TuBvrA&feature=emb_title
पिछले एक सप्ताह के लिए मौसम समीक्षा तथा अगले दो सप्ताह के लिए मौसम पूर्वानुमान  दिनांक 18-03-2021
वीडियो लगाएं-
फेसबुक लिंक
https://www.facebook.com/India.Meteorological.Department/videos/180244073709798
पिछले एक सप्ताह के लिए मौसम समीक्षा तथा अगले दो सप्ताह के लिए मौसम पूर्वानुमान  दिनांक 18-03-2021
वीडियो-https://m.youtube.com/watch?time_continue=13&v=3qwdMBmzoJ0&feature=emb_title
फेसबुक लिंक
https://www.facebook.com/India.Meteorological.Department/videos/145477720794583]
कृपया स्थान-विशिष्ट पूर्वानुमान तथा चेतावनी के लिए मौसम ऐप, एग्रोमेट एडवाइजरी के लिए मेघदूत ऐप और बिजली की चेतावनी के लिए दामिनी ऐप डाउनलोड करें और जिला-वार चेतावनी के लिए राज्य एमसी/आरएमसी वेबसाइटों विजिट करें।